Vika 08

Samandráttur.

Línuskip. Bæði ísfiskalínuskipini liggja við bryggju. Vantandi fer okkurt út í vikuni. Fimm frystilínuskip eru við Ísland og trý eru við Føroyar. Tey fáa ein blanding av toski, hýsu, longu og brosmu. Møguliga landar okkurt frystilínuskip í vikuni.

Útróður: Streymurin er hampuligur og veðri verður gott fyrst í vikuni, men meira skiftani seinni í vikuni. Fiskaríið er brúkiligt. Tað er mest hýsa bátarnir fáa og so er eisini nakað av toski. Tað eru fleiri sum nú eru farnir at fiska við snellu.

Djúpvatnstrolarar: Tveir eru á Íslandsrygginum og so er ein á svartkalvaveiðu. Ein av Íslandsrygginum landar í vikuni, meðan tað er heldur ivasamt um hinir landa í vikuni. Ein frystitrolari er á svartkalvaveiðu.

Partrolarar: Fýra pør eru til fiskarí, men vit rokna við at hini fara út skjótt. Fiskaríið er brúkiligt. Okkurt parið landar í vikuni..

Trolbátar: Fýra eru á Skeivabanka, tevir á tí norðara tovinum og tveir á syðra. Teir á tí syðra tovinum fáa mest av hvítingi og so havtasku og annan fisk, meðan hinir fáa stórt sæð bara havtasku. Teir á tí syðra tovinum landa mánadagin og hinir seinni í vikuni. So er ein norðanfyri og fiskar. Hann fær mest av toski og so nakað av hýsu og flatfiski. Hann landar eisini mánadagin.

Garnaskip: Tvey fiska svartkalva og eitt fiskar havtasku. Øll landa í vikuni.

Heinta veðri Windy her, frá Veður.fo her ella Belgingur her

Heinta alla metingina her

**Mett nøgd**

Nógv Miðal Lítið

|  |  |  |  |  |
| --- | --- | --- | --- | --- |
| **Toskur** | Frá frystilínuskipum, trolbátum, einum trolara og útróðrabátum |  | X |  |
| **Hýsa** | Frá frystilínuskipum, trolbátið og útróðrabátum |  | X |  |
| **Hvítingur** | Frá trolbátum, partrolarum og sum hjáveiða frá øðrum skipabólkum. |  | X |  |
| **Upsi** | Frá trolarum |  | X |  |
| **Brosma** | Frá frystilínuskipum og sum hjáveiða frá øðrum skipabólkum. |  |  | X |
| **Longa** | Frá frystilínuskipum og sum hjáveiða frá øðrum skipabólkum. |  |  | X |
| **Kongafiskur** | Bert sum hjáveiða |  |  | X |
| **Steinbítur/Liri** | Mest sum hjáveiða.. |  |  | X |
| **Havtaska** | Frá 4 trolbátum, einum garnaskipið og sum hjáveiða frá øðrum skipabólkum. |  | X |  |
| **Kalvi** | Mest sum hjáveiða. |  |  | X |
| **Svartkalvi** | Svartkalvi frá tveimum garnaskipum og sum hjáveiða frá ørðum skipabólkum. |  |  | X |
| **Reyðsprøka** | Mest sum hjáveiða. |  |  | X |
| **Tunga** | Mest sum hjáveiða. |  |  | X |
| **Blálonga** | Mest sum hjáveiða. |  |  | X |